Подсъдим за убийство поиска смъртна присъда | webcafe.bg
Подсъдим за убийство поиска смъртна присъда
09.07.2015, 14:02 (обновена 09.07.2015, 14:12)
Снимка: © Варна Утре
Съдебно-психиатрична и психологична експертиза установи, че Скорчев страда от шизоидно личностово заболяване
Напоследък Руф казвал пред свои приятели, че цветнокожите превземали света и някой трябвало да направи нещо за бялата раса. Руф искал сегрегация между белите и черните. Негов съквартирант разказа, че младежът мечтаел за гражданска война и планирал стрелбата в продължение на 6 месеца. Очевидци разказват, че в църквата Руф казал, че дошъл да убива чернокожи. Пет пъти презаредил пистолета си. Куршумите отнеха живота на 6 жени и трима мъже, всичките афроамериканци.
Подсъдим за убийство поиска смъртна присъда, въпреки че според българското законодателство такава не се прилага. Културистът Емил Скорчев, който е изправен пред съда заради умишленото убийство на 28-годишната си съпруга Керанка през септември миналата година, поиска от Варненския апелативен съд най-строгото наказание.
Първата инстанция наказа Скорчев с 25 години затвор при първоначален строг режим. Той се призна за виновен и затова нямаше как по закон да му бъде наложен доживотен затвор. Мъжът беше осъден да плати и 150 000 лева обезщетение на майката на покойната си съпруга.
"Не искам снизхождение. Искам смъртна присъда, но и тя ще ми е малко. Всичките ми близки са мъртви по моя вина. Убих съпругата си и кръвта е по моите ръце. Виновен съм пред Бог и пред нея. Не искам милост, а да ми определите смъртна присъда или да ме пратите там където изпълняват такива", каза подсъдимият в последните си думи пред съда.
Пресслужбата на съда припомня, че животът на Емил и Керанка протичал в пълна изолация в с. Поручик Гешаново, Добричка област при бабата на Емил, която починала в началото на 2014 г. За да продължат получават пенсията й, която била единственият им източник на доходи, двамата заровили тялото й в мазето и изтеглили 42 413 лева от сметката на починалата.
Тази ситуация и тоталната изолация създавала сериозно напрежение между съпрузите. На 21 септември 2014 г. двамата събрали багажа, натоварили го в микробус "Нисан" и пристигнали във Варна. На път за гробищния парк "Тополи", където трябвало да посетят гроба на бащата на Емил, напрежението ескалирало.
Керанка поискала да напусне съпруга си. Скорчев реагирал със самонараняване по ръцете. Жената избягала от автомобила, но Емил я догонил и започнал да я удря с юмруци, а след това извадил и нож. Съдебно-медицинска експертиза е установила, че по тялото на Керанка има 12 прободно-прорезни рани по шията, гърдите, корема и ръцете. Една от тях - в сънната артерия, е била смъртоносна.
Хората, които са се опитвали да се притекат на помощ на жената, били отблъсквани от озверелите кучета на Скорчев. Той направил опит да се самоубие, но животът му бил спасен.
Съдебно-психиатрична и психологична експертиза установи, че Скорчев страда от шизоидно личностово заболяване. То е следствие от редовния прием на анаболи, стероиди и ефедрин. Той е агресивен и предпочита да разрешава възникнали конфликти с насилие.
Oще: варна дело емил скорчев керанка присъда смърт смъртна присъда съд